Pondicherry

Pondicherry (/pɒndɨˈtʃɛri/ or /pɒndɨˈʃɛri/) o Puducherry es un urbe, un agglomeration urban e un municipalitate in le Districto Puducherry in le territorio del union de Puducherry in India. On affectionatemente lo appella Pondy, e illo ha essite officialmente cognoscite per le nomine alternative Puducherry depost 2006. Pondicherry es le citate capital regional e le urbe le plus grande in le territorio.

 Historia 

Le historia del urbe de Pondicerry es registrate solmente post le advenimento de colonos portugese, britannic e francese. Per contrasto, locos proxime como Arikamedu, Ariyankuppam, Kayanthoppe, Villianur e Bahur, que era annexate per le Compania Francese de Oriente India per periodo de tempore e que deveniva le territorio de union de Pondicherry post le Independentia, ha historias registrate ante la periodo colonial.

Le Romanes habeva registrate un mercato nominate Poduke o Poduca como un destination de commercio depost le medio del prime seculo. Le area era un parte del Regno Pallava de Kanchipuram in le quarte seculo. Le Regno Cholas lo teniva del 10me a 13ie seculos mais era reimplaciate per le Regno Pandya in le 13ie seculos. Le Imperio Vijayanagara prendeva le dominio del tote India del Sud in le 14te seculo e lo manteniva a 1638 quando le Sultan de Bijapur. Francia acquireva Puducherry in 1674 e lo teniva, nonabstante le interruptiones occasional de Britannia o Holland, usque a 1954 (legalmente 1956), quando on lo incorporava in le Union Indian con le resto del India francese.

Le 18te de Octobre 1954 in un election general que involveva 178 personas in Pondicherry Municipal e Commune Panchayat, 170 personas votava in favor de independentia dum 8 personas votava in contra. Le prime de Novembre 1954, Puducherry se faceva un parte del union. Le concorde formal era signate le 16me de Augusto.

 Topographia 

Le topographia de Pondicherry es le mesme como Tamil Nadu costari. Le elevation medie de Pondicherry es al nivello del mar, e plure entratas al mar appellate "backwaters" pote esser trovate.

Pondicherry suffre erosion costari. Le urbe es guardate contra le mar per un muro marine de 2 kilometros, primemente complete del colonos Francese in 1735, que attinge un altitude de 8,2 metros super le nivello del mar. Un plachetta de cemento con le anno 1952 es ancora visibile secundo un section del muro marine. Le muro marine es guardate contra le assalto directe del undas per rangos de blocos de granito que es renfortiate cada anno pro arrestar le erosion. Quandocunque fossatos appare o le lapides merge al sablo, le governamento additiona plus de blocos pro mantene le fortitude.

 Structura municipal

Le urbe de Pondicherry consiste de 42 unitates appellate wards. Le wards 1-10 es situate al nord del urbe. Le wards 11-19 es situate a Boulevard Town e le remanente es situate al sud-west del urbe.

 Economia 

In 2012 le Ministerio de Energia inaugurava le projecto Smart Grid in Puducherry.

Le agricultura circa Pondicherry include recoltas como ris, legumines, canna de sucro, cocos e coton.

Categoria:Citates in India